Source: https://s-dh.hu/devizahitel/masodfokon-nyertunk-budapest-bankkal-szemben/
Timestamp: 2020-07-13 01:04:15
Document Index: 27934787

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Másodfokon is nyertünk a Budapest Bankkal szemben - Segítség Devizahiteleseknek
Dátum: 2016.december.3 - 11:19 | Kategória: Nyertes ítéletek | Címkék:
A Mikulás márt járt nálunk és meghozta a Fővárosi Törvényszék, mint másodfokú bíróság ítéletét, melyben helyben hagyták az első fokon meghozott nyertes ítéletet.
Az első fokú ítélet megszüntette a Budapest Bank által indított végrehajtási eljárást, melyet most a másodfok jogerősen helybenhagyott.
„Az ítélet ellen fellebbezésnek helye nincs”
A bank sejtette hogy másodfokon sem neki fog állni a zászló, így megpróbált kihátrálni a vesztesnek ígérkező perből. Ehhez azt az új trükköt akarta alkalmazni, hogy vissza akarta vonni a folyamatban lévő végrehajtást és az volt a terve, hogy majd 2018-ban indítja újra, amikor kedvezőbb jogi környezet lesz a bankoknak. A bank ügyvédje állította a Bíróságon, hogy jelezte a végrehajtónak miszerint visszavonja a végrehajtást, de a végrehajtó (az adós szerencséjére) lassú volt és a tárgyalás napjáig nem intézkedett. Az adós ügyvédje ragaszkodott hozzá, hogy a bíró tárgyalja le a beadott dokumentumok alapján a végrehajtás megszüntetési pert, aminek az lett az eredménye, hogy a bíróság az adósnak adott igaza.
A bank visszatámadott
A bank a fellebbezési kérelmében arra hivatkozott, hogy az első fokú bíróság tévesen állapította meg a szerződés érvénytelenségét a Hpt. 213. § (1) bekezdés e) pontja alapján. Hivatkozott továbbá arra is, hogy az első fokú eljárásban súlyos eljárási hibák történtek, ezért kérte az ítélet hatályon kívül helyezését.
A tárgyaláson komoly jogi érvek és ellenérvek ütköztetése után a bíróság kimondta, hogy a bank által benyújtott fellebbezés „nem alapos”.
Idézet az ítéletből:
„A másodfokú bíróság az első fokú bíróság érdemi döntésével, és annak az ítéletben kifejtett indokaival egyetértett, ezért a másodfokú bíróság az első fokú bíróság ítéletét a Pp.253.§ (2) bekezdés és a 254.§ (3) bekezdése alapján – helyes indokaira visszautalással – helybenhagyta.”
Gratulálunk a profi ügyvédnek és a bátor adósoknak, akik már nyugodtabban készülhetnek az Ünnepekre.
A győztes ítéletet teljes terjedelmében közzétesszük:
Ha Önnek is felmondták a hitelét vagy már a végrehajtás is megindult, sürgősen cselekednie kell, mert a vagyona és a jövője a tét. Tudja meg, mi az első lépés, amit tennie kell! Kattintson a narancssárga gombra!